3. การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการหลัก

3.1.1 สินค้าหลัก ของบริษัทฯ ได้แก่สินค้าอุปโภคและบริโภค โดยแยกออกเป็น 2 ลักษณะ คือ

 สินค้าหลักทั่วไป ซึ่งประกอบไปด้วย

- แผนกเสื้อผ้าบุรุษ - แผนกเครื่องหนัง - แผนกยีนส์

- แผนกเสื้อผ้าสตรี - แผนกเสื้อผ้าเด็ก - แผนกรองเท้า

- แผนกชุดชั้นในสตรี - แผนกผ้าขนหนู - แผนกเครื่องนอน

- แผนกกิ๊ฟช๊อฟ - แผนกชุดว่ายน้ำ - แผนกเครื่องสำอาง

- แผนกเครื่องเขียน - แผนกอาหารคูปอง - แผนกสินค้าโปรโมชั่น

- แผนกกีฬา

สินค้าซุปเปอร์มาร์เก็ต ซึ่งมีทั้งสินค้าที่ใช้ในชีวิตประจำวัน เช่น ยาสีฟัน สบู่ แชมพูสระผม เป็นต้น

สินค้าดังกล่าวข้างต้น เป็นสินค้าซื้อมาเพื่อขาย สินค้าในลักษณะนี้
ทางบริษัทฯเป็นผู้เลือกสินค้าหรือได้รับคำแนะนำจากผู้จัดจำหน่ายเป็นผู้เสนอสินค้ามาให้ขาย
ส่วนในเรื่องของผลตอบแทนจะมาจากการตั้งราคาสินค้า ซึ่งการตั้งราคาของสินค้านี้
มีทั้งทางบริษัทฯกำหนด และเจ้าของสินค้าเป็นผู้กำหนดแล้วแต่จะ ตกลงกัน ส่วนของบริษัทย่อยนั้น
จะเน้นสินค้าที่ใช้ในชีวิตประจำวัน เป็นสินค้าสะดวกซื้อ

3.1.2 สินค้าของผู้เช่าพื้นที่และผู้รับบริการใช้พื้นที่
ลักษณะของผู้เช่าจะตกลงเช่าพื้นที่และจ่ายผลตอบแทนเป็นจำนวนคงที่ตามข้อตกลงเป็นราย ๆ
ส่วนผู้รับบริการใช้พื้นที่จะจ่ายผลตอบแทนเป็นส่วนแบ่งจากรายได้ หรือเป็นจำนวนคงที่
ลักษณะสินค้าบางส่วนเป็นสินค้าที่หมุนเวียนไปตามฤดูกาลหรือเทศกาล
และยังมีสินค้าประเภทอุปกรณ์สื่อสาร บูติกและเสื้อผ้าชั้นนำจากต่างประเทศ เฟอร์นิเจอร์
ร้านถ่ายรูป ตู้ สติ๊กเกอร์ ตู้คาราโอเกะ ร้านหนังสือซี-เอ็ดบุ๊คสโตร์ ร้านวัตสัน ร้านเครื่องแต่งกาย
U-FO สถานเสริมความงาม สถาบันการศึกษา เครื่องใช้ไฟฟ้า ฯลฯ
นอกจากนื้ยังมีสินค้าในลักษณะเจ้าของสินค้าเช่าพื้นที่เป็นระยะยาว
ซึ่งให้บริการด้านอาหารและให้ความบันเทิง ได้แก่ โรงภาพยนตร์ สวนสนุก
ร้านอาหารอินเตอร์แบรนด์ เช่น S&P, KFC, SOFT SERVE, PIZZA-HUT, SWENSEN’S, THE
PIZZA COMAPANY และ DAIDOMON เป็นต้น

-   ประเภทของการให้เช่า/บริการพื้นที่ มี 3 ประเภท ตามรายละเอียดดังต่อไปนี้

+----------+------------------------+----------+-----------+----------+
| ประเภท   | ลักษณะพื้นที่ให้เช่า          | อ        | อัตราค่าเช่า | สัดส่ว     |
| ของการให |                        | ายุการเช่า |           | นต่อรายได |
| ้เช่าหรือให |                        |          | *ดูคำอธิบ   | ้ค่าเช่า/ค่า |
| ้บริการพื้นที่ |                        |          | ายเพิ่มเติม* | บริการรวม |
+----------+------------------------+----------+-----------+----------+
| 1.ประจำ  | -กำหนดพื้น               | 1 ปีขึ้นไป  | คิดตามพื้นที่  | 53.91%   |
|          | ที่แน่นอนไม่มีการโยกย้ายไปมา |          | (ต่อตรม.)  |          |
+----------+------------------------+----------+-----------+----------+
|          | -กั้นเป็นห้อง ๆ ชัดเจน      |          |           |          |
+----------+------------------------+----------+-----------+----------+
|          | -ส่วนใหญ่เป็นผู้เช่าบนพลาซ่า  |          |           |          |
|          | (เฟส 2)                |          |           |          |
+----------+------------------------+----------+-----------+----------+
|          |                        |          |           |          |
+----------+------------------------+----------+-----------+----------+
| 2.ชั่วคราว | -พื้นที่ไม่แน่นอนส           | ไม่เกิน 1  | คิดตามพื้นที่  | 16.38%   |
|          | ามารถโยกย้ายได้ตลอดเวลา( | ปี        | (ต่อตรม.)  |          |
|          | ส่วนใหญ่เป็นผู้เช่าโปรโมชั่นชั้น |          |           |          |
|          | 1)                     |          |           |          |
+----------+------------------------+----------+-----------+----------+
|          | -                      |          |           |          |
|          | บริเวณที่เช่า              |          |           |          |
|          | ตกแต่งเป็นบูธ,เป็นเคาน์เตอร์ |          |           |          |
+----------+------------------------+----------+-----------+----------+
| 3.ต      | -มีทั้งแบบพี้นที่แน่นอน        | ขึ้น       | คิดตา      | 29.71%   |
| ามยอดขาย | และไม่แน่นอน             | กับข้อตกลง | มเปอร์เซ็นต์ |          |
+----------+------------------------+----------+-----------+----------+
|          | -มีทั้งแบบกั้นห้องชัดเจน      | มีทั้งแ     | โดยใช้ยอดข |          |
|          | และเป็นบูธ หรือเคาน์เตอร์   | บบประจำแ | ายเป็นฐานใ |          |
|          |                        | ละชั่วคราว | นการคำนวณ |          |
+----------+------------------------+----------+-----------+----------+

  * หลักเกณฑ์ในการคิดอัตราค่าเช่า/ค่าบริการพื้นที่ ตามตารางข้างต้นมีดังนี้

1.  บริษัทฯมีการกำหนดอัตราค่าเช่ามาตรฐานขั้นต่ำต่อตารางเมตร
    และกำหนดเปอร์เซ็นต์ขั้นต่ำของสินค้าปกติทั่วไปไว้ที่ 25% และสินค้าจัดรายการที่ 10%
    เว้นแต่มีความจำเป็นทางด้านการขาย ฝ่ายบริหารจัดการพื้นที่ต้องขออนุมัติเป็นกรณีๆ ไป

2.  ฝ่ายบริหารจัดการพื้นที่ มีหน้าที่เจรจาต่อรองในการตกลงอัตราค่าเช่ากับผู้เช่า
    โดยเปรียบเทียบว่าค่าตอบแทนที่บริษัทฯ
    ควรจะได้รับจะใช้วิธีใดระหว่างการคิดค่าเช่าแบบประจำ กับ คิดตามอัตราร้อยละของยอดขาย
    (ทั้งนี้ ฝ่ายบริหารจัดการพื้นที่ต้องประมาณการยอดขายของผู้เช่าต่อเดือนได้
    )หากพบว่าวิธีการคิดค่าเช่าแบบใดให้ค่าตอบแทนสูงสุดให้เลือกใช้วิธีนั้น

3.  หากอัตราค่าเช่าที่ตกลงกับผู้เช่ารายใดต่ำกว่ามาตรฐานที่กำหนด
    ฝ่ายบริหารจัดการพื้นที่ต้องนำเข้าที่ประชุมอนุกรรมการพิจารณาค่าเช่าเพื่อชี้แจงเหตุผล และ
    ขออนุมัติเป็นกรณีพิเศษ

3.1.3 สินค้าฝากขาย สินค้าในลักษณะนี้เจ้าของสินค้าหรือซัพพลายเออร์
ได้ติดต่อกับบริษัทฯและนำสินค้าเข้ามาจำหน่ายในพื้นที่ที่บริษัทฯกำหนดให้ โดยเจ้าของสินค้า
หรือซัพพลายเออร์ จะต้องมีพนักงานขายสินค้าเอง
แต่บริษัทฯอาจจะตกแต่งสถานที่รวมทั้งมีเฟอร์นิเจอร์ให้
โดยบริษัทฯจะได้ผลตอบแทนจากค่าCommission ของยอดขายที่เกิดขึ้น
สินค้าประเภทนี้ส่วนใหญ่เป็นสินค้าประเภทเสื้อผ้า และรองเท้า

3.1.4 การให้บริการ บริษัทฯมีรายได้จากการให้บริการส่วนกลาง
รายได้จากการเก็บค่าบริการค่าน้ำ ค่าไฟ ค่าน้ำเย็น และค่าโทรศัพท์ สำหรับลูกค้าผู้เช่าพื้นที่
ที่ต้องการบริการพิเศษดังกล่าวจากบริษัทฯ

(3.2) การตลาดและภาวะการแข่งขัน

ภาวะเศรษฐกิจภาคใต้ปี 2547 ขยายตัวในอัตราที่ชะลอลง ผลกระทบจากราคาน้ำมันที่สูงขึ้นต่อเนื่อง
และสถานการณ์ความไม่สงบในสามจังหวัดชายแดนภาคใต้ ประกอบอัตราดอกเบี้ยมีแนวโน้มสูงขึ้น
ทำให้ความเชื่อมั่นของผู้บริโภคและนักธุรกิจลดลงต่อเนื่อง
สำหรับปัจจัยที่ขับเคลื่อนให้เศรษฐกิจขยายตัวได้แก่ การบริโภคภาคเอกชน
การใช้จ่ายภาครัฐและการส่งออก ส่วนการลงทุนก่อสร้างลดลง ส่วนหนึ่ง
เป็นผลจากการที่ราคาวัสดุก่อสร้างปรับสูงขึ้น

ทางด้านอุปทาน รายได้เกษตรกรจากการขายพืชผลที่สำคัญเพิ่มขึ้นร้อยละ 18.4
เป็นการเพิ่มขึ้นของราคาเป็นสำคัญ โดยเฉพาะราคายางพาราและปาล์มน้ำมัน
ส่วนการผลิตภาคอุตสาหกรรมขยายตัว
โดยเฉพาะอุตสาหกรรมที่เกี่ยวเนื่องกับยางพาราตามความต้องการของตลาดต่างประเทศ

ทางด้านอัตราเงินเฟ้อเร่งตัวขึ้นจากการที่ราคาน้ำมันสูงขึ้นอย่างต่อเนื่อง (ที่มา :
ธนาคารแห่งประเทศไทย สาขาภาคใต้ )

ภาวะการแข่งขัน แนวโน้มธุรกิจค้าปลีก และกลยุทธ์การแข่งขัน

จากสภาพโดยรวมของประเทศแม้สภาพเศรษฐกิจจะดีขึ้น
แต่ธุรกิจของบริษัทฯยังคงอยู่ภายใต้ภาวะการณ์แข่งขันที่รุนแรงและต่อเนื่อง
สาเหตุเนื่องมาจากการรุกคืบเข้ามาของธุรกิจข้ามชาติ
ซึ่งส่งผลกระทบต่อตลาดค้าปลีกในอำเภอหาดใหญ่อย่างมาก
ไม่ว่าจะเป็นธุรกิจค้าปลีกรายใหญ่เดิมหรือแม้กระทั่งร้านค้าโชห่วย แผงลอยก็ตาม ดังนั้น
ธุรกิจค้าปลีกต่างๆ จะต้องปรับตัวและหากลยุทธ์ต่างๆ มาใช้เพื่อรักษาส่วนแบ่งตลาดของตน
ไม่ว่าจะเป็นการพัฒนาด้านบริการ สินค้า ไอที และที่สำคัญที่สุดก็คือการบริหารต้นทุน
สำหรับทิศทางการแข่งขันของผู้ประกอบการคาดว่าจะยังอยู่ในระดับสูงอย่างต่อเนื่อง
โดยผู้ประกอบการค้าปลีกขนาดใหญ่ มีการขยายสาขาไปสู่พื้นที่เขตชุมชนของจังหวัดใหญ่มากขึ้น
ทำให้สถานการณ์ธุรกิจค้าปลีกในเขตภาคใต้ตอนล่างมีสภาพไม่แตกต่างจากภาพรวมของธุรกิจค้าปลีกทั้งประเทศเท่าใดนัก
เช่น การที่ห้างคาร์ฟูร์ได้ซึ่งได้เปิดดำเนินการแล้วเมื่อเดือนตุลาคม 2547 ที่อำเภอหาดใหญ่
จังหวัดสงขลา และห้างบิ๊กซีที่ได้เปิดดำเนินการแล้วเมื่อเดือนตุลาคม 2547 เช่นกันที่จังหวัดปัตตานี
ดังนั้นการปรับตัวของบริษัทฯ เพื่อการแข่งขันในธุรกิจค้าปลีกจึงต้องใช้กลยุทธ์การแข่งขันหลายอย่าง
เพื่อรองรับผลกระทบ โดยที่บริษัทฯต้องมีการปรับตัวด้านบริหารจัดการ การสร้างพันธมิตรทางธุรกิจ
ใช้กลยุทธ์ในด้านความหลากหลายของการให้บริการเป็นจุดแข็ง
และหลีกเลี่ยงที่จะแข่งขันกับจุดเด่นของคู่แข่ง
และนำกลยุทธ์ทางด้านการตลาดและส่งเสริมการขายด้วยการจัดกิจกรรมต่างๆ อาทิเช่น
การจัดกิจกรรมการเปิดตัวสินค้า งานแสดงสินค้า งานมินิคอนเสิร์ต
รวมถึงการจัดโปรโมชั่นลดราคาต่างๆ
โดยการจัดงานดังกล่าวร่วมกับร้านค้าหรือบริษัทร่วมค้าตลอดทุกเดือน ทั้งนี้
ยังคงเน้นการให้บริการที่ครบครัน ทันสมัยและหลากหลาย ในราคาที่สมเหตุสมผล
มีการจัดแบ่งโซนของสินค้า เพื่อให้ค้นหาสินค้าได้สะดวก และยังมีบริการครบวงจร
ทำให้เป็นห้างสรรพสินค้าสำหรับทุกคนในครอบครัว อีกทั้งเสริมการบริการที่เป็นมิตรของพนักงาน
ทำให้ผู้บริโภครู้สึกคุ้นเคยและอบอุ่นใจ นอกจากนั้นแล้ว
Dianaยังจัดกิจกรรมเชิงคุณภาพที่หลากหลายเพื่อให้เป็นจุดศูนย์รวมของครอบครัวอย่างแท้จริง
และไม่ลืมที่จะบริการสังคม โดยรณรงค์ให้มีการแยกขยะ การปลูกต้นไม้
และให้ทุนการศึกษาแก่นักเรียนยากจนในท้องถิ่น
ส่งเสริมให้ทุนเพื่อกิจกรรมเสริมอาหารกลางวันแก่นักเรียนในโรงเรียนที่อยู่ในถิ่นธุรกันดาร
การให้ของเด็กเล่นแก่เด็กด้อยโอกาส เป็นต้น
ซึ่งเป็นกิจกรรมที่ฝ่ายบริหารของบริษัทฯได้กำหนดให้เป็นแนวทางที่ควรกระทำอย่างต่อเนื่องสม่ำเสมอ

 การเปรียบเทียบกับคู่แข่งในธุรกิจค้าปลีก

ในปัจจุบันสภาวะการแข่งขันในธุรกิจค้าปลีกในเขตจังหวัดสงขลามีการแข่งขันอย่างสูง
ทั้งจากผู้ประกอบการในพื้นที่คือ ห้างสรรพสินค้า เซ็นทรัล โรบินสัน โอเดียน ลีการ์เด้นส์พลาซ่า
และผู้ประกอบการประเภท DISCOUNT STORE จากต่างประเทศอันได้แก่ แม็คโคร
บิ๊กซีซูเปอร์เซ็น-เตอร์ เทสโก้โลตัส และคาร์ฟูร์ เป็นต้น ซึ่งแสดงให้เห็นดังตารางต่อไปนี้

ความครบวงจรของโครงการ ที่สาขาศรีภูวนารถ

[TABLE]

ณ 31 ธ.ค. 2547

ลักษณะลูกค้า

บริษัทดำเนินธุรกิจห้างสรรพสินค้าที่เน้นการค้าปลีก
ดังนั้นกลุ่มลูกค้าเป้าหมายของทางบริษัทจึงเป็นลูกค้าท้องถิ่นรายย่อยทั่วไป
ประกอบกับอำเภอหาดใหญ่เป็นศูนย์กลางธุรกิจทั้งทางด้านการเงินการธนาคาร การค้า การลงทุน
สถานบันเทิงและการท่องเที่ยวในเขตภาคใต้ของประเทศ
ทำให้ผู้บริโภคมีระดับรายได้เฉลี่ยที่อยู่ในระดับค่อนข้างดี
โดยที่บริษัทฯเน้นในกลุ่มลูกค้าที่เป็นคนในท้องถิ่นที่มีระดับรายได้ปานกลางและกลุ่มครอบครัว
กลุ่มวัยรุ่น นักเรียน วัยทำงาน เป็นหลัก
รวมไปถึงกลุ่มลูกค้าที่เป็นสมาชิกเดิมของห้างอยู่แล้วส่วนหนึ่ง
และยังมีกลุ่มลูกค้าที่อยู่ในจังหวัดใกล้เคียงเดินทางไป-กลับได้ภายใน 1 วัน เช่น
ลูกค้าจากจังหวัดสตูล พัทลุง นครศรีธรรมราช ยะลา นราธิวาส ปัตตานี ตรัง เป็นต้น
ซึ่งมักจะเดินทางมาจับจ่ายใช้สอยอยู่เป็นประจำ และกลุ่มนักท่องเที่ยวชาวต่างประเทศ
ได้แก่ชาวมาเลเซีย สิงคโปร์ และ ฮ่องกง ที่เดินทางมาท่องเที่ยวในพื้นที่อีกด้วย

การจำหน่ายและช่องทางการจำหน่าย

การจัดจำหน่ายของบริษัทฯเป็นธุรกิจค้าปลีกที่มีการจำหน่ายโดยตรงสู่ผู้บริโภคทั้งรูปแบบการรับชำระด้วยเงินสดและการรับชำระด้วยบัตรเครดิต
ทางบริษัทยังมุ่งเน้นกิจกรรมการตลาด
และการจัดกิจกรรมส่งเสริมการขายอย่างสม่ำเสมอในรูปแบบต่างๆ เช่น การเปิดตัวสินค้า
งานแสดงสินค้า งานมินิคอนเสิร์ต การให้ส่วนลดแก่ลูกค้าทั้งที่เป็นสมาชิกและมิได้เป็นสมาชิก
จัดทำบัตรสิทธิประโยชน์แก่สมาชิก
มีการร่วมมือกับตัวแทนจำหน่ายสินค้าในการจัดกิจกรรมพิเศษตามเทศกาลสำคัญๆต่างๆ เช่น
เทศกาลปีใหม่ เทศกาลคริสต์มาส เทศกาลอาหาร เทศกาลหนังสือ เป็นต้น
การเชื่อมความสัมพันธ์ทางการตลาดของคู่ค้าของบริษัทฯ เช่นร้านอาหารกับโรงภาพยนต์
การจัดรายการเล่นเกมส์เพื่อความสนุกสนาน การจัดรายการแลกซื้อสินค้าราคาพิเศษ
การแจกสินค้าและรางวัลต่างๆ เมื่อสะสมยอดซื้อครบตามเงื่อนไขที่กำหนด นอกจากนี้
บริษัทฯยังได้ให้ความสำคัญของการจัดหาสินค้าและบริการใหม่ๆแก่ผู้บริโภคอย่างสม่ำเสมอ

รายละเอียดคู่แข่งที่สำคัญ

+-------------------+---------------+-------------+---------+-------+
| รายชื่อคู่แข่งขัน       | ประเภทธุรกิจ    | จำนวน       | ทุนจ     | ปีที่เริ่ม |
|                   |               |             | ดทะเบียน |       |
|                   | ที่ประกอบการ    | สถ          |         | ดำเน  |
|                   |               | านประกอบการ | ณ       | ินธุรกิจ |
|                   |               |             | 31/1/48 |       |
|                   |               |             |         |       |
|                   |               |             | (       |       |
|                   |               |             | ล้านบาท) |       |
+-------------------+---------------+-------------+---------+-------+
| ณ อำเภอหาดใหญ่     |               |             |         |       |
| จังหวัดสงขลา        |               |             |         |       |
+-------------------+---------------+-------------+---------+-------+
| 1.                | ห้างสรรพสินค้า   | มี 1 แห่งที่    | 185.00  | ปี     |
| บจ.สรรพสินค้าหาดใหญ่ |               |             |         | 2537  |
|                   |               | ถ.เสน่หานุสรณ์ |         |       |
| (เซ็นทรัล)          |               |             |         |       |
+-------------------+---------------+-------------+---------+-------+
| 2.บจ.ซีอาร         | ห้างสรรพสินค้า   | มี 1 แห่งที่    | 202.00  | ปี     |
| ์หาดใหญ่(ประเทศไทย) |               |             |         | 2534  |
|                   |               | ถ.ธรรมนูญวิถี  |         |       |
| (โรบินสัน)          |               |             |         |       |
+-------------------+---------------+-------------+---------+-------+
| 3.บจ.โอเด         | ห้างสรรพสินค้า   | มี 1 แห่งที่    | 91.42   | ปี     |
| ียนเซาท์เทิร์นเซ็นเตอร์ |               |             |         | 2529  |
|                   |               | ถ.ธรรมนูญวีถี  |         |       |
| (โอเดียน)          |               |             |         |       |
+-------------------+---------------+-------------+---------+-------+
| 4. บริษัท ลีการ์เด้นส์  | พลาซ่า         | มี 1 แห่งที่    | 80.00   | ปี     |
| โฮเต็ล จำกัด        |               |             |         | 2543  |
|                   |               | ถ.เสน่หานุสรณ์ |         |       |
+-------------------+---------------+-------------+---------+-------+
| 5.บม              | ไฮเปอร์มาร์เก็ต  | มี 1 แห่งที่    | 8,250   | ปี     |
| จ.บิ๊กซีซูเปอร์เซ็นเตอร์ |               |             |         | 2543  |
| สาขาหาดใหญ่ (บิ๊กซี)  |               | ต.คลองแห    |         |       |
+-------------------+---------------+-------------+---------+-------+
| 6.บมจ.สยามแม็คโคร  | ดิสเค้าท์สโตร์    | มี 1 แห่งที่    | 2,400   | ปี     |
| สาขาหาดใหญ่        |               |             |         | 2535  |
| (แม็คโคร)          |               | ถ.          |         |       |
|                   |               | กาญจนวานิช   |         |       |
+-------------------+---------------+-------------+---------+-------+
| 7.บจ.เอ           | ไฮเปอร์มาร์เก็ต  | มี 1 แห่งที่    | 33,900  | ปี     |
| ก-ชัยดีสทริบิวชั่นซิสเทม |               |             |         | 2544  |
|                   |               | ถ.          |         |       |
| สาขา หาดใหญ่       |               | กาญจนวานิช   |         |       |
| (เทสโก้โลตัส)       |               |             |         |       |
+-------------------+---------------+-------------+---------+-------+
| 8.บจ.เซ็นคาร์       | ไฮเปอร์มาร์เก็ต  | มี 1 แห่งที่    | 10,000  | ปี     |
| (คาร์ฟูร์)           |               |             |         | 2547  |
|                   |               | ถ.เพชรเกษม  |         |       |
+-------------------+---------------+-------------+---------+-------+
| ณ จังหวัดปัตตานี      |               |             |         |       |
+-------------------+---------------+-------------+---------+-------+
| 1.ห้างซุป           | ห้างส          | มี 1 แห่งใน   | 5.0     | ปี     |
| เปอร์ดีพาร์ทเม้นท์สโตร์ | รรพสินค้าเน้นด้าน | อ.เมือง      |         | 2531  |
|                   |               |             |         |       |
|                   | ซุปเปอ         | จ.ปัตตานี     |         |       |
|                   | ร์มาร์เก็ตเป็นหลัก |             |         |       |
+-------------------+---------------+-------------+---------+-------+
| 2.บม              | ไฮเปอร์มาร์เก็ต  | มี 1 แห่งที่    | 8,250   | ปี     |
| จ.บิ๊กซีซูเปอร์เซ็นเตอร์ |               | ต.รูสะมิแล    |         | 2547  |
| สาขาปัตตานี (บิ๊กซี)   |               | อ.เมือง      |         |       |
|                   |               | จ.ปัตตานี     |         |       |
+-------------------+---------------+-------------+---------+-------+

ธุรกิจค้าปลีกในบริเวณภาคใต้ตอนล่าง

จำนวนและขนาดของห้างสรรพสินค้าในภาคใต้ตอนล่าง ⁽¹⁾

  -------------- -------------------------------- ------------- --------------------
  จังหวัด          ชื่อห้าง / สถานประกอบการ            จำนวนพื้นที่      กลุ่มลูกค้า
                                                  (ตรม.)        

  สงขลา          ห้างสรรพสินค้าไดอาน่าดีพาร์ทเม้นท์สโตร์   42,949        หาดใหญ่ สงขลา สตูล

  (หาดใหญ่)       ห้างสรรพสินค้าเซ็นทรัลดีพาร์ทเม้นท์สโตร์   13,000        ตรัง พัทลุง
                                                                นครศรีธรรมราช

                 ห้างสรรพสินค้าโรบินสัน                16,000        นักท่องเที่ยวชาวไทยและ

                 โอเดียนช้อปปิ้งมอลล์                  18,000        ชาวต่างประเทศ

                 ศูนย์ค้าส่งแม็คโคร                    20,000        

                 ลีการ์เด้นส์พลาซ่า                    18,000        

                 ห้างหุ้นส่วนจำกัด เค แอนด์ เค          2,000         
                 ซุปเปอร์ค้าส่ง                                     

                 โวคดีพาร์ทเม้นท์สโตร์                 1,900         

                 เอ็กซ์โปดีพาร์ทเม้นท์สโตร์              2,000         

                 บิ๊กซีซูเปอร์เซ็นเตอร์                  13,300        

                 เทสโก้โลตัสซุปเปอร์เซ็นเตอร์           13,000        

                 ห้างคาร์ฟูร์ หาดใหญ่                  30,000        

  นครศรีธรรมราช   ห้างลัคกี้ดีพาร์ทเม้นท์สโตร์              4,400         นครศรีธรรมราช

                 ห้างสหไทยสรรพสินค้า                 6,000         สุราษฎรธานี

                 ห้างสรรพสินค้าโรบินสัน                17,000        พัทลุง

                 เทสโก้โลตัสซุปเปอร์เซ็นเตอร์           10,000        

                                                                

  จังหวัด          ชื่อห้าง / สถานประกอบการ            จำนวนพื้นที่      กลุ่มลูกค้า
                                                  (ตรม.)        

  ปัตตานี          ห้างสรรพสินค้าไดอาน่าดีพาร์ทเม้นท์สโตร์   3,000         ปัตตานี ยะลา

                 ห้างซุปเปอร์ดีพาร์ทเม้นท์สโตร์           1,600         นราธิวาส

                 บิ๊กซีซูเปอร์เซ็นเตอร์                  12,000        

  ตรัง            ตรังพลาซ่า                         2,400         ตรัง พัทลุง ชุมพร

                 ห้างศิริบรรณสรรพสินค้า                2,000         กระบี่ สตูล

                 เทสโก้โลตัสซุปเปอร์เซ็นเตอร์           10,000        

  นราธิวาส⁰       ห้างซุปเปอร์ดีพาร์ทเม้นท์สโตร์           4,000         นราธิวาส ชาวมาเลเซีย

  ยาลา           ห้างซุปเปอร์ดีพาร์ทเม้นท์สโตร์           4,000         ยะลา
  -------------- -------------------------------- ------------- --------------------

⁽¹⁾ ที่มา : สอบถามจากผู้ประกอบการ

สถานภาพและศักยภาพในการแข่งขัน

จากข้อมูลจำนวนและขนาดของห้างสรรพสินค้าในพื้นที่ภาคใต้ตอนล่าง พบว่า
บริษัทฯยังคงความเป็นห้างสรรพสินค้าที่มีพื้นที่ขายมากที่สุด

ในด้านศักยภาพในการแข่งขัน
บริษัทฯมีความโดดเด่นเหนือคู่แข่งขันในด้านแหล่งบริการสำหรับครอบครัว
และมีแหล่งบันเทิงขนาดใหญ่ อาทิเช่น โรงภาพยนตร์ระบบมัลติเพล็กซ์ 5 โรง
สวนสนุกในอาคารที่ใหญ่ที่สุดในภาคใต้ โบว์ลิ่งที่ทันสมัยที่สุดในประเทศไทย จำนวน 22 เลน
ร้านอาหารระดับอินเตอร์ ศูนย์โทรศัพท์มือถือ
สถานดูแลสุขภาพและสถานเสริมความงามชั้นนำและมีชื่อเสียง และร้านค้าอื่นๆอีกมากมาย เป็นต้น
นอกจากนี้ ยังเพิ่มความสะดวกในการจอดรถ โดยมีพื้นที่สำหรับบริการให้จอดรถกว่า 31,200
ตารางเมตร

การจัดหาผลิตภัณฑ์และบริการ

บริษัทฯดำเนินธุรกิจห้างสรรพสินค้าที่จำหน่ายสินค้าอุปโภคบริโภค โดยมีผู้ผลิตสินค้าแต่ละประเภท
และมีผู้จัดจำหน่ายเป็นตัวแทนภายในประเทศ ในช่วง 3
ปีที่ผ่านมามีการจัดซื้อผลิตภัณฑ์จากผู้จัดจำหน่ายที่มีสัดส่วนเกินกว่าร้อยละ 30 ของยอดซื้อรวม จำนวน
1 ราย ซึ่งบริษัทไม่มีความสัมพันธ์กับผู้จัดจำหน่ายแต่อย่างใด และประเภทของสินค้าที่ซื้อขาย
เป็นสินค้าประเภทอุปโภคบริโภค อันได้แก่ เครื่องแต่งกายหญิง-ชาย เครื่องหนัง เครื่องสำอาง
เครื่องหอม ชุดชั้นใน รองเท้า และผ้าขนหนูเป็นต้น

สำหรับการจัดหาผลิตภัณฑ์มาจำหน่าย ผู้จัดการสาขาสามารถดำเนินการสั่งซื้อเองได้
ที่ผ่านมาบริษัทและตัวแทนจำหน่ายมีปฏิสัมพันธ์กันด้วยดีตลอดมา เห็นได้จากบริษัทฯมีสินค้าที่มีคุณภาพดี
มีชื่อเสียงและเป็นที่ยอมรับของผู้บริโภค
สินค้าและบริการรวมถึงผู้ร่วมค้าที่มีความหลากหลายกว่าคู่แข่ง

สำหรับสินค้าของบริษัท ไดอาน่าคอนวีเนี่ยนสโตร์ จำกัด นั้น จะสั่งซื้อจากบมจ.
ไดอาน่าดีพาร์ท-เม้นท์สโตร์ ประมาณร้อยละ 64 ส่วนที่เหลือเป็นการสั่งซื้อกับตัวแทนจำหน่ายทั่วไป